CELEX: 62014CN0500
Language: fi
Date: 2014-11-10 00:00:00
Title: Asia C-500/14: Ennakkoratkaisupyyntö, jonka Tribunale ordinario di Torino (Italia) on esittänyt 10.11.2014 – Ford Motor Company v. Wheeltrims srl

9.2.2015   
            
            
               FI
            
            
               Euroopan unionin virallinen lehti
            
            
               C 46/22
            
         Ennakkoratkaisupyyntö, jonka Tribunale ordinario di Torino (Italia) on esittänyt 10.11.2014 – Ford Motor Company v. Wheeltrims srl
   (Asia C-500/14)
   (2015/C 046/28)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale ordinario di Torino
   
      Pääasian asianosaiset
   
   
      Kantaja: Ford Motor Company
   
      Vastaaja: Wheeltrims srl
   
      Ennakkoratkaisukysymykset
   
   
               1)
            
            
               Onko unionin oikeuden mukaista tulkita direktiivin 98/71/EY (1) 14 artiklaa ja asetuksen (EY) N:o 6/2002 (2) 110 artiklaa siten, että näillä säännöksillä annetaan varaosien ja tarvikkeiden valmistajille oikeus käyttää kolmansille rekisteröityjä tavaramerkkejä moniosaisen tuotteen alkuperäisen ulkonäön palauttamiseksi lopulliselle ostajalle ja että tämä oikeus koskee myös tapauksia, joissa tavaramerkkioikeuden haltija käyttää kyseistä erottavaa merkkiä moniosaiseen tuotteeseen asennettavaksi tarkoitetussa varaosassa tai tarvikkeessa siten, että merkki näkyy ulospäin ja vaikuttaa siis osaltaan moniosaisen tuotteen ulkonäköön?
            
         
               2)
            
            
               Onko direktiivin 98/71/EY 14 artiklassa ja asetuksen (EY) N:o 6/2002 110 artiklassa säädettyä korjauslauseketta tulkittava siten, että se muodostaa kolmansille varaosien ja tarvikkeiden valmistajille subjektiivisen oikeuden, ja onko näillä kolmansilla tällaisen subjektiivisen oikeuden perusteella oikeus käyttää toiselle rekisteröityä tavaramerkkiä varaosissa ja tarvikkeissa asetuksen (EY) N:o 207/09 (3) ja direktiivin 89/104/ETY (4) säännöksistä poiketen ja siis myös silloin, kun tavaramerkkioikeuden haltija käyttää kyseistä erottavaa merkkiä myös moniosaiseen tuotteeseen asennettavaksi tarkoitetussa varaosassa tai tarvikkeessa siten, että merkki näkyy ulospäin ja vaikuttaa siis osaltaan moniosaisen tuotteen ulkonäköön?
            
         
      (1)  Mallien oikeudellisesta suojasta 13.10.1998 annettu Euroopan parlamentin ja neuvoston direktiivi 98/71/EY (EYVL L 289, s. 28).
   
      (2)  Yhteisömallista 12.12.2001 annettu neuvoston asetus (EY) N:o 6/2002 (EYVL L 3, s. 1).
   
      (3)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1).
   
      (4)  Jäsenvaltioiden tavaramerkkilainsäädännön lähentämisestä 21.12.1988 annettu ensimmäinen neuvoston direktiivi 89/104/ETY (EYVL L 40, s. 1).